Twee SA burgers het virus infeksie | Die Vryburger
Twee SA burgers het virus infeksie
Die Princess Diamond
Twee van die tientalle Suid-Afrikaners wat op die Japanese plesierboot is, is pas gediagnoseer met die Sjinese koronavirus en ondergaan mediese behandeling in Japan.
Sowat 12 Suid-Afrikaners is op die plesierboot, en die vermoede bestaan dat daar meer van die land se inwoners kan wees wat die infeksie het aangesien dit 14 dae kan neem voordat infeksie vasgestel kan word.
Die 12 SA burgers is in diens van die Princess Diamond plesierboot en is nie van voorneme om gou terug te keer na hulle land nie.
’n Woordvoerder van die Japanese owerheid sê hulle het op 25 Februarie bevestiging gekry dat die twee werkers infeksie opgedoen het, en is dadelik vir mediese behandeling opgeneem. Gestruktureerde LLM in Internasionale Kinderreg | Postgraduate Studies | Regte | NWU | Noordwes-Universiteit
Die LLM in Internasionale Kinderreg is uniek. Hoewel soortgelyke kwalifikasies wel elders bestaan – nasionaal sowel as internasionaal – is hierdie een werklik uniek omdat dit erkenning gee aan die feit dat kinderreg uiteraard bloot toegepaste internasionale reg geword het. Studente word dus in ’n sterk internasionale konteks aan die dissipline blootgestel, en dit is geen verrassing nie dat studente van regoor die wêreld vir die kursus inskryf.
Die program het ten doel om studente met deeglike akademiese kennis en professionele vaardighede op die gebied van kinderreg toe te rus, en dien as ’n akademiese kwalifikasie vir ’n nasionale en internasionale loopbaan in kinderreg. Toekomstige werkgewers beskou die kwalifikasie as aantreklik omdat ’n module ingesluit word wat internskap behels by ’n instelling wat op die praktyk van kinderreg fokus. Op hierdie manier word die gaping tussen die akademie en die praktyk oorbrug. Die waarde wat deur die internskap toegevoeg word, word gedemonstreer deur studente wat in poste geplaas word.
In die lig van die hoë internasionale profiel van die program is die aanbieders praktisyns en akademici wat nasionaal en internasionaal as leiers op hulle onderskeie spesialiseringsgebiede beskou word.
Programleier: me Chantelle Feldhaus
Die program behels die volgende modules:
Kurrikulum - LLM in Comparative Child Law
KODE: 6CK P01, R801P
KAMPUS: POTCHEFSTROOM (English)
Internasionale Kinder- en Familiereg
Internasionale Sosiale Geregtigheid
Internasionale Jeug Geregtigheid
Totaal vir die kurrikulum
Verskillende loopbaangeleenthede sal beskikbaar wees vir studente wat hierdie program suksesvol voltooi. Benewens ’n beroep as prokureur en advokaat, is daar nasionaal en internasionaal geleenthede by NRO’s, internasionale organisasies en verskillende staatsdepartemente.